Dështojnë përpjekjet për të krijuar sindikatë në një degë të kompanisë Amazon në Alabama
Në votim morën pjesë rreth 53 per qind e rreth 6,000 punonjësve të kësaj pike magazinimi. 
Punëtorët e një pike magazinimi të kompanisë "Amazon" e cila ndodhet në Bessemer të Alabamës i dhanë gjigandit të shitjeve me pakicë në internet një fitore vendimtare duke votuar kundër formimit të një sindikate. Vendimi duket se ka frenuar përpjekjet e aktivistëve mbi drejtat e fuqisë punëtore për të ndërmarrë përpjekje të ngjashme në të gjithë kompaninë e më gjerë. Pas disa muajsh fushate agresive nga të dyja palët, 1,798 punëtorët e kësaj magazine refuzuan krijimin e një sindikate ndërsa 738 votuan në favor të saj. Njoftimi u bë i ditur nga Bordi Kombëtar mbi Marrëdhëniet e Punonjësve, i cili mbikëqyri procesin. Nga 3,117 vota të hedhura, 76 u konsideruan të pavlefshme për plotësim të gabuar dhe 505 u kundërshtuan ose nga kompania "Amazon" ose nga Sindikata e Shitjeve me Pakicë dhe Shumicë e cila udhëhoqi përpjekjet për organizim të punonjësve të Bessemer-it në grupim sindikal. Bordi Kombëtar mbi Marrëdhëniet e Punonjësve tha se votat e kundërshtuara nuk janë të mjaftueshme për të ndryshuar rezultatin. Në votim morën pjesë rreth 53% e rreth 6,000 punonjësve të kësaj pike magazinimi. Sindikata tha se do të paraqesë një ankesë pranë Bordit Kombëtar mbi Marrëdhëniet e Punonjësve, duke akuzuar kompaninë për ndërhyrje të paligjshme në procesin e votimin. Ata do të kërkojnë një seancë dëgjimore me bordin e punës për të përcaktuar nëse rezultati "duhet të konsiderohet i paligjshëm" duke e akuzuar kompaninë “Amazon” për përhapje dezinformatash në lidhje me përpjekjen për t'u organizuar në sindikatë gjatë takimeve me punonjësit. “”, tha Stuart Appelbaum, presidenti i Sindikatës së Shitjeve me Shumicë e Pakicë. Por kompania “Amazon” tha nëpërmjet një deklaratë se nuk i kishte frikësuar punonjësit e saj. "", thuhej në deklaratë. "". Vendimi kundër organizimit të një sindikate shihet si më i rëndësishmi në historinë 26-vjeçare të "Amazon-it" dhe shënon herën e dytë që një përpjekje e tillë brenda kompanisë, hidhet në votë. Por përpjekjet për krijimin e një sindikate për punonjësit e magazinës në qytetin e Bessemer-it shihej si një përpjekje që kishte pak mundësi për fitore, pasi që vuri përballë kompaninë që konsiderohet si punëdhënësi i dytë më i madh në vend, kundër punëtorëve të një magazine, në një shtet me ligje që nuk favorizojnë sindikatat. Në vetëvete mbërritja deri këtu e lëvizjes së punonjësve të Bessemer-it shihet si një zhvillim i papritur. "Amazon" ka një historik të fortë të shuarjeve të përpjekjeve sindikaliste përpara se ato të përhapen. Në një kohë kur ekonomia e vendit po përpiqet ende të rimëkëmbet dhe shumë kompani kanë shkurtuar vendet e punë, "Amazon-i" është një nga kompanitë e pakta që punësojnë ende gjatë pandemisë. Vetëm vitin e kaluar kompania i shtoi fuqisë së saj punëtore edhe 500,000 persona. Por pandemia zbuloi gjithashtu pabarazi në fuqinë punëtore, shumë prej tyre duhet të paraqiteshin në punë edhe kur situata e koronavirusit ishte tejet problematike, duke rritur shqetësimet mbi shëndetin dhe sigurinë e tyre. Përpjekjet për sindikatë në qytetin e Bessemer-it përkuan me protestat që ndodhën në të gjithë vendin pas vdekjes në duart e policisë së George Floyd-it, çka rriti ndërgjegjësimin rreth padrejtësisë racore e nxiti më tej zhgënjimin rreth mënyrës se si po trajtohen punëtorët e magazinave. Më shumë se 80% e tyre janë të afro-amerikanë, që punojnë 10 orë në ditë, duke paketuar e ngarkuar kuti, me vetëm dy mundësi për pushim 30 minuta secila.